24/12/2018 | Administración LocalMunicipal
Narón
Intervención
Edicto aprobación definitiva ordenanzas fiscais números 1, 5, 9, 15 e 17

EDICTO Ao abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro das modificacións das ordenanzas fiscais: nº 1 xeral de xestión, recadación e inspeción, nº 5 reguladora do imposto sobre o incremento do valor dos terreos de natureza urbana, nº 9 reguladora da taxa por subministración de auga potable, nº 15 reguladora da taxa por servizos prestados polo servizo sociocomunitario e nº 17 reguladora da taxa pola prestación do servizo de axuda no fogar, aprobadas polo Concello- Pleno do Concello de Narón: provisionalmente en data 25/10/2018 e definitivamente o 19/12/2018. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Modificacións da ordenanza fiscal nº 1 xeral de xestión, recadación e inspeción, nº 5 reguladora do imposto sobre o incremento do valor dos terreos de natureza urbana, nº 9 reguladora da taxa por subministración de auga potable, nº 15 reguladora da taxa por servizos prestados polo servizo sociocomunitario e nº 17 reguladora da taxa pola prestación do servizo de axuda no fogar, nos artigos que se enumeran a continuación que quedan redactados come segue: PRIMEIRO: Ordenanza fiscal nº 1 xeral de xestión, recadación e inspeción: ARTIGO 17.1. Prescribirán aos catro anos os seguintes dereitos e accións. a) O dereito da Administración para determinar a débeda tributaria mediante a oportuna liquidación. O prazo de prescrición comezará a contarse desde o día seguinte a aquel en que finalice o prazo regulamentario para presentar a correspondente declaración ou autoliquidación. b) O dereito da Administración para esixir o pagamento das débedas tributarias liquidadas e autoliquidadas. O prazo de prescrición comezará a contarse desde o día seguinte a aquel en que finalice o prazo de pagamento en período voluntario, sen prexuízo do disposto no apartado 3 deste artigo. c) O dereito a solicitar as devolucións derivadas da normativa de cada tributo, as devolucións de ingresos indebidos e o reembolso do custo das garantías. O prazo de prescrición comezará a contarse desde o día seguinte a aquel en que finalice o prazo para solicitar a correspondente devolución derivada da normativa de cada tributo ou, en defecto de prazo, desde o día seguinte a aquel en que a dita devolución puido solicitarse; desde o día seguinte a aquel en que se realizou o ingreso indebido ou desde o día seguinte á finalización do prazo para presentar a autoliquidación se o ingreso indebido se realizou dentro do devandito prazo; ou desde o día seguinte a aquel en que adquira firmeza a sentenza ou resolución administrativa que declare total ou parcialmente improcedente o acto impugnado. No suposto de tributos que graven unha mesma operación e que sexan incompatibles entre si, o prazo de prescrición para solicitar a devolución do ingreso indebido do tributo improcedente comezará a contarse desde a resolución do órgano especificamente previsto para dirimir cal é o tributo procedente. d) O dereito a obter as devolucións derivadas da normativa de cada tributo, as devolucións de ingresos indebidos e o reembolso do custo das garantías. O prazo de prescrición comezará a contarse desde o día seguinte a aquel en que finalicen os prazos establecidos para efectuar as devolucións derivadas da normativa de cada tributo ou desde o día seguinte á data de notificación do acordo onde se recoñeza o dereito a percibir a devolución ou o reembolso do custo das garantías.2. O prazo de prescrición para esixir a obrigación de pagamento aos responsables solidarios comezará a contarse desde o día seguinte á finalización do prazo de pagamento en período voluntario do debedor principal. No entanto o disposto no parágrafo anterior, no caso dos responsables solidarios previstos no apartado 2 do artigo 42 da Lei xeral tributaria, o devandito prazo de prescrición iniciarase no momento en que ocorran os feitos que constitúan o orzamento da responsabilidade. Tratándose de responsables subsidiarios, o prazo de prescrición comezará a computarse desde a notificación da última actuación recadatoria practicada ao debedor principal ou a calquera dos responsables solidarios. ARTIGO 18.1. O prazo de prescrición do dereito ao que se refire o parágrafo a) do apartado 1 do artigo 17 desta ordenanza interrómpese: a) Por calquera acción da Administración tributaria, realizada con coñecemento formal do obrigado tributario, conducente ao recoñecemento, regularización, comprobación, inspección, aseguramento e liquidación de todos ou parte dos elementos da obrigación tributaria. b) Pola interposición de reclamacións ou recursos de calquera clase, polas actuacións realizadas con coñecemento formal do obrigado tributario no curso das devanditas reclamacións ou recursos, pola remisión do tanto de culpa á xurisdición penal ou pola presentación de denuncia ante o Ministerio Fiscal, así como pola recepción da comunicación dun órgano xurisdicional na que se ordene a paralización do procedemento administrativo en curso. c) Por calquera actuación fidedigna do obrigado tributario conducente á liquidación ou autoliquidación da débeda tributaria.2. O prazo de prescrición do dereito ao que se refire o parágrafo b) do apartado 1 do artigo 17 desta ordenanza interrómpese: a) Por calquera acción da Administración tributaria, realizada con coñecemento formal do obrigado tributario, dirixida de forma efectiva á recadación da débeda tributaria. b) Pola interposición de reclamacións ou recursos de calquera clase, polas actuacións realizadas con coñecemento formal do obrigado no curso das devanditas reclamacións ou recursos, pola declaración do concurso do debedor ou polo exercicio de accións civís ou penais dirixidas ao cobro da débeda tributaria, así como pola recepción da comunicación dun órgano xurisdicional na que se ordene a paralización do procedemento administrativo en curso. c) Por calquera actuación fidedigna do obrigado tributario conducente ao pagamento ou extinción da débeda tributaria.3. O prazo de prescrición do dereito ao que se refire o parágrafo c) do apartado 1 do artigo 17 desta ordenanza interrómpese: a) Por calquera actuación fidedigna do obrigado tributario que pretenda a devolución, o reembolso ou a rectificación da súa autoliquidación. b) Pola interposición, tramitación ou resolución de reclamacións ou recursos de calquera clase.4. O prazo de prescrición do dereito ao que se refire o parágrafo d) do apartado 1 do artigo 17 desta ordenanza interrómpese: a) Por calquera acción da Administración tributaria dirixida a efectuar a devolución ou o reembolso. b) Por calquera actuación fidedigna do obrigado tributario pola que esixa o pagamento da devolución ou o reembolso. c) Pola interposición, tramitación ou resolución de reclamacións ou recursos de calquera clase.5. Producida a interrupción, iniciarase de novo o cómputo do prazo de prescrición, salvo o establecido no apartado seguinte.6. Cando o prazo de prescrición se interrompeu pola interposición do recurso ante a xurisdición contencioso-administrativa, polo exercicio de accións civís ou penais, pola remisión do tanto de culpa á xurisdición competente ou a presentación de denuncia ante o Ministerio Fiscal ou pola recepción dunha comunicación xudicial de paralización do procedemento, o cómputo do prazo de prescrición iniciarase de novo cando a Administración tributaria reciba a notificación da resolución firme que poña fin ao proceso xudicial ou que levante a paralización, ou cando se reciba a notificación do Ministerio Fiscal devolvendo o expediente. Cando o prazo de prescrición se interrompeu pola declaración do concurso do debedor, o cómputo do prazo de prescrición iniciarase de novo no momento de aprobación do convenio concursal para as débedas tributarias non sometidas a este. Respecto das débedas tributarias sometidas ao convenio concursal, o cómputo do prazo de prescrición iniciarase de novo cando aquelas resulten exixibles ao debedor. Se o convenio non fose aprobado, o prazo reiniciarase cando se reciba a resolución xudicial firme que sinale a devandita circunstancia. O disposto neste apartado non será aplicable ao prazo de prescrición do dereito da Administración tributaria para esixir o pagamento cando non se acordou a suspensión en vía contencioso-administrativa.7. Interrompido o prazo de prescrición para un obrigado tributario, o devandito efecto esténdese a todos os demais obrigados, incluídos os responsables. No entanto, se a obrigación é mancomunada e só se reclama a un dos obrigados tributarios a parte que lle corresponde, o prazo non se interrompe para os demais. Se existisen varias débedas liquidadas a cargo dun mesmo obrigado ao pagamento, a interrupción da prescrición só afectará á débeda á que se refira. DISPOSICIÓN FINAL A presente ordenanza fiscal entrará en vigor unha vez aprobada definitivamente e publicada no Boletín Oficial da Provincia, e comezará a aplicarse a partir do día 1 de xaneiro de 2019, permanecendo vixente ata que se acorde a súa modificación ou derrogación expresa. SEGUNDO: Ordenanza fiscal nº 5 reguladora do Imposto sobre o incremento de valor dos terreos de natureza urbana: Artigo 7. Tipo de gravame e cota 1. Os tipos de gravame do imposto son os seguintes: a) Período de un ata cinco anos: 23%. b) Período ata dez anos: 23 %. c) Período ata quince anos: 23 %. d) Período ata vinte anos: 23 %. 2. A cota íntegra do imposto será o resultado de aplicar a base impoñible ao tipo de gravame que corresponda dos fixados no apartado anterior.3. A cota líquida do imposto será o resultado de aplicar sobre a cota íntegra, no seu caso, a bonificación á que se refire o artigo 8 desta ordenanza fiscal. Artigo 8. Bonificacións 1. As transmisións “mortis causa” e os pactos de millora referentes á vivenda habitual do causante, sempre que os adquirentes sexan o cónxuxe, os descendentes ou ascendentes por natureza ou adopción, gozarán do 50 % das bonificacións na cota, sempre que se solicite no prazo regulamentado no artigo 11 apartado 3. b da presente ordenanza 2. Se non existe a relación de parentesco mencionada no apartado 1 deste artigo, a bonificación afectará tamén a quen reciba do ordenamento xurídico un trato análogo pola continuación no uso da vivenda por convivir co causante. En todo caso a bonificación concederase coa solicitude previa do interesado efectuada antes de rematar o período voluntario. Disposición Final A presente ordenanza fiscal entrará en vigor unha vez aprobada definitivamente e publicada no Boletín Oficial da Provincia, e comezará a aplicarse a partir do día 1 de xaneiro de 2019, permanecendo vixente ata que se acorde a súa modificación ou derrogación expresa. TERCEIRO: Ordenanza fiscal nº 9 reguladora da taxa pola subministración de auga potable: ARTIGO 50. Os precintos colocados non poderán ser alterados con ningún pretexto polo abonado, xa que nese caso incorrerán na sanción que determina o artigo 17.2 desta ordenanza. ARTIGO 54.1. Fóra de caso de incendios, que poñerán en coñecemento da administración do servizo dentro das vinte e catro horas seguintes ao sinistro, baixo ningún pretexto poderán os abonados ou quen os represente: a) Empregar a auga para usos distintos dos estipulados na póliza de abono. b) Vender ou ceder a auga que lle subministre o Concello a favor dun terceiro. c) Deixar correr a auga sen necesidade. d) Abrir nin facer uso dos rexistros que pechan os aparatos de toma, chaves de paso, aforos ou outros servizos. e) Establecer ningún ramal entre a toma e o aparato que verifique o aforo, nin facer derivación da instalación para outros locais ou vivendas diferentes ás consignadas na póliza.2. A contravención de calquera destes apartados dará lugar á aplicación do artigo 17.2 da presente ordenanza. DISPOSICIÓN FINAL A presente ordenanza fiscal entrará en vigor unha vez aprobada definitivamente e publicada no Boletín Oficial da Provincia, e comezará a aplicarse a partir do día 1 de xaneiro de 2019, permanecendo vixente ata que se acorde a súa modificación ou derrogación expresa. CUARTO: Ordenanza fiscal nº 15 reguladora da taxa por servizos prestados polo servizo sociocomunitario: ARTIGO 6. COTA TRIBUTARIA.1. A contía da taxa reguladora nesta ordenanza será a seguinte: 2. De acordo co disposto no artigo 8 da Lei 8/89 do 13 de abril, en situacións de escasa capacidade económica, previo informe social, as tarifas contidas no punto anterior reduciranse nun 50 %. 3. En situacións de absoluta imposibilidade económica para satisfacer as tarifas anteriores, prestaranse os servizos gratuitamente, co informe previo da Área de Servizos Sociais. ARTIGO 7. NORMAS DE XESTIÓN.1. O Concello de Narón fixará os períodos hábiles durante os cales as persoas participantes poden solicitar a súa matriculación nas actividades e cursos dos programas que respectivamente se impartan.2.- Nas actividades xerais: - A alta na actividade deberá realizarse o mes anterior ao inicio da actividade, mediante solicitude que deberá presentarse en modelo oficial no Rexistro Xeral do Concello. Non poderá cursarse a alta na actividade no suposto de que a persoa sexa debedora da taxa por actividades de convocatorias anteriores. - As taxas reguladoras nesta ordenanza devengaranse no momento en que se outorgue a prestación do servizo. Si o inicio da prestación do servizo por parte do servizo sociocomunitario ten lugar na segunda quincena, a taxa devengarase no 50%. O pagamento das taxas realizarase a mes vencido. Neste caso, o pagamento poderá realizarase por domiciliación bancaria que autorizará o solicitante do servizo, por escrito, no momento da concesión. O departamento de Sociocomunitario remitiralle á oficina de Tesourería a relación mensual de usuarios con especificación dos datos bancarios de domiciliación e os correspondentes recibos. -A falta de pagamento de dúas mensualidades levará consigo a baixa automática da actividade. - A baixa na actividade deberá realizarse formalmente, mediante presentación de escrito no Rexistro Xeral do Concello, ou por calquera outra forma establecida na Lei de Procedemento Administrativo. A obriga do pago da cota manterase ata o último día do mes en que se curse formalmente a baixa.3. Na actividade de Conciliaescola: -A alta na actividade deberá realizarse mediante solicitude que deberá presentarse en modelo oficial no Rexistro Xeral do Concello, no prazo establecido na convocatoria. -O pago da taxa realizarase mediante autoliquidación que deberá ser ingresada con carácter previo ao inicio da actividade. -Devolución da cota na actividade de Conciliaescola: ∙ Se unha vez obtida a praza e aboada a taxa correspondente, a persoa interesada non puidera asistir á actividade, só terá dereito á devolución desta no caso de que comunique a renuncia á praza por escrito e solicite a devolución da taxa aboada, polo menos vinte días naturais antes do inicio da actividade. ∙ Cando por causas non imputables á persoa interesada, non se preste o servizo, ou o Concello anule a realización da actividade. Todas aquelas solicitudes de devolución de cota que non sexan presentadas tal e como se reflicte no apartado anterior, serán denegadas independentemente da causa xustificativa que se alegue na respectiva solicitude. DISPOSICIÓN FINAL. A presente ordenanza entrará en vigor o día da súa publicación no B. O. P., e comezará a aplicarse a partir do día 1 de xaneiro do 2019, permanecendo en vigor ata a súa modificación ou derrogación expresa. QUINTO: Ordenanza fiscal nº 17 reguladora da taxa pola prestación do servizo de axuda no fogar: ARTIGO 6. COTA TRIBUTARIA.1. Participación no financiamento do servizo das persoas dependentes con dereito de atención recoñecido, usuarias do servizo de axuda no fogar: 1. No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido, sexa igual ou inferior ao indicador público de rendas a efectos múltiples (IPREM), quedará exenta da obriga de participar no custo do servizo.2. Nos demais supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 3. Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao correspondente, a cantidade a pagar será minorada proporcionalmente á diminución das horas efectivas de servizo.4. En ningún caso, o importe da participación económica que deberá ingresar a persoa beneficiaria en concepto de copagamento poderá exceder o 90% do custo do servizo, determinado en termos de prezo/hora.5. No caso das atencións e servizos complementarios do nivel básico do servizo de axuda no fogar, prestados ás persoas dependentes valoradas con dereito de atención recoñecido, para os efectos de facer efectiva a obriga de participar no custo do servizo por parte das persoas usuarias, aplicarase a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: 2. Participación das persoas usuarias no financiamento doutros servizos que impliquen copagamento 2.1. para o servizo de axuda no fogar en réxime de libre concorrencia (SAF BÁSICO), para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na lei 39/2006, aplicarase a seguinte táboa que regula unha progresiva participación económica no custo do servizo en base ó cálculo da capacidade económica per cápita contido no artigo 5 desta ordenanza: 2.2. Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestructuración familiar, exclusión social ou pobreza infantil, circunstancia que deberá estar debidamente xustificada no correspondente informe social.2.3. En calquera caso, establecerase un límite máximo de participación económica das persoas usuarias do 40% da súa capacidade económica.2.4. O prezo da hora para os usuarios da prestación básica de SAF está calculado en función do custo real da hora da prestación, e será de aplicación o tanto por cento do custo hora segundo os ingresos. ARTIGO 8. DEVENGO E PERÍODO IMPOSITIVO. NORMAS DE XESTIÓN NO PAGAMENTO. O réxime xurídico da participación económica das persoas usuarias no custo do servizo é o establecido polo Real decreto lexislativo 2/2004, do 5 de marzo, polo que se aproba o texto refundido da Lei de facendas locais. A obriga de pagar os prezos públicos regulados nesta ordenanza, nace, en xeral, dende que se inicie a prestación do servizo e deberá facerse efectivo de acordo coas seguintes normas de xestión: 1.- As taxas contempladas nesta ordenanza satisfaranse con carácter posterior á prestación do servizo, e con carácter específico, como data límite, o último día hábil do mes seguinte.2.- Por parte do concello, en base ás horas efectivamente prestadas, liquidaranse as taxas mensualmente, e elaborarase un recibo individual co importe correspondente ao servizo prestado no mes anterior, que previa intervención de fondos, se remitirá á entidade bancaria elixida pola persoa beneficiaria, para que se efectúe o pagamento.3.- As tarifas revisaranse anualmente, para o que o beneficiario aportará a documentación que lle sexa requirida no prazo establecido. No caso das persoas usuarias de dependencia a actualización ou modificación da situación económica realizarase de conformidade co establecido no artigo 18 do Decreto 149/2013 4.- A falta reiterada de pagamento do servizo nun máximo improrrogable de dous meses consecutivos ou tres alternos, será causa de extinción do servizo. En canto ao acceso ao servizo, a documentación a aportar e presentación de solicitudes, estarase ao disposto na Ordenanza reguladora do servizo municipal de axuda no fogar do Concello de Narón. As causas de extinción, suspensión temporal do servizo, así como a intensidade do mesmo, regúlase na Ordenanza reguladora do servizo municipal de axuda no fogar do Concello de Narón. A baixa da prestación do servizo xurdirá efectos ao día seguinte daquel no que se solicite ou se declare de oficio por esta Administración. DISPOSICIÓN FINAL. A presente ordenanza, entrará en vigor unha vez aprobada definitivamente e publicada no BOP, e comezará a aplicarse o día 1 de xaneiro de 2019, permanecendo en vigor ata a súa modificación ou derrogación expresa. Narón, 19 de decembro de 2018 A alcaldesa- presidenta Marián Ferreiro Díaz